Franklyn Nubuasah

**Franklyn Atese Nubuasah**  (født 1949) er en ghanesisk ordensgeistlig og katolsk biskop av Gaborone i Botswana.
## Liv og virke
### Bakgrunn
Franklyn Nubuasah gikk på skoler i Likpe Agbozome og Kadjebi. Han sluttet seg deretter til Steylermisjonærene. Han studerte filosofi og katolsk teologi ved regionalseminaret i Tamale. 
### Prest
Den 26. juli 1980 ble Nubuasah presteviet. Han ble deretter sendt som misjonær til Botswana, hvor han virket i Maun i åtte år. Franklyn Nubuasah arbeidet deretter med opplæring av Steylermisjonærenes noviser i Ghana. 

Nubuasah ble senere sendt til USA for videre studier, hvor han tok en *Master of Arts* fra Duquesne University i Pittsburgh. Etter at han kom tilbake til hjemlandet, ble han novisemester for sin religiøse orden.
### Titulærbiskop, apostolisk vikar av Francistown
Pave Johannes Paul II utnevnte ham til apostolisk vikar av Francistown og titulærbiskop av *Pauzera* den 27. juni 1998. Biskopen av Gaborone, Boniface Tshosa Setlalekgosi, ordinerte ham til biskop i Francistown den 7. november samme år; medkonsekratorer var Erwin Hecht, biskop av Kimberley, og Johannes Ludgerus Bonaventure Brenninkmeijer, biskop av Kroonstad. 

Fra 2002 var Nubuasah koordinator for den sørafrikanske biskopskonferanse for den katolske kirkes initiativer mot HIV/AIDS. I 2009 deltok Franklyn Nubuasah i den andre spesialforsamling i Biskopsynoden for Afrika med temaet *Kirken i Afrika i tjeneste for forsoning, rettferdighet og fred*.

Den 9. august 2017 ble han også apostolisk administrator for det vakante bispedømmet Gaborone da pave Frans avsatte dets biskop.

### Biskop av Francistown
Med opphøyelsen av det apostoliske vikariat Francistown til bispedømme 2. oktober 2017, utnevnte pave Frans ham til dets første bispedømmebiskop.
### Biskop av Gaborone
Den 6. juni 2019 utnevnte pave Frans ham til biskop av Gaborone. Innsettelsen fant sted 17. august samme år. Pave Frans ga ham den personlige tittelen *[[erkebiskop]]* den 5. juli 2021.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop Alfredo Poledrini (1914–1980) *1965
* Erkebiskop Peter Fanyana John Butelezi O.M.I. (1930–1997) *1972
* Biskop Boniface Tshosa Setlalekgosi (1927–2019) *1982
* Erkebiskop *Franklyn (Frank) Atese Nubuasah* S.V.D. (1949- ) *1998

## Referanser